Jelena Novak

MOGUĆNOSTI SAVREMENE OPERE: OD TUBERKULOZE DO ATOMSKE FIZIKE

U okviru ovogodišnjeg INFANTA u velikoj sali Kulturnog centra Novog Sada odigrala se prezentacija operske predstave u nastajanju pod nazivom “Dvojno svojstvo materije”. Tvorci predstave - Lisa Bielawa, kompozitorka i pevačica i Erik Ehn, reditelj i tekstopisac su osnivači The Tenderloin Opera Company iz San Franciska. Ova operska kompanija je nastala pre tri godine i zastupa ona muzičko teatarska dela koja su nastala u ‘zoni bez privilegija’. Bave se istraživanjima u polju umetnosti i socijalnih kontroverzi. Lisa Bielawa zasnovala je svoj rad na ispitivanju tradicije postminimalističkih kompozitora u okviru opere, kao i u instrumentalnim kompozicijama. Već osam godina je član Ansambla Filipa Glasa sa kojim je kao pevačica izvodila mnoga značajna dela njegovog minimalističkog opusa. Opera koju su ona i Erik En predstavili u Novom Sadu još uvek nije dovršena , prikazano je njenih šest scena. Delo je izvedeno u saradnji sa mladim novosadskim umetnicima sa kojima su kompozitorka i reditelj sara|ivali nedelju dana pred izvo|enje. Akteri predstave su Lija Hajer – starija žena (Lisa Bielawa), Desko Hajer – njen sin (Nenad Marinković, tenor), Beatriz – njihova bolesna komšinica (Ivana Popović, sopran), doktorka (Senka Soldatović, sopran) i pripovedač Svetlana Urošević, glumica. Instrumentalnu pratnju su obezbedile violinistkinja Olivera Tatić i violončelistkinja Jelena Ergelašev, koje su se, zajedno sa pevačima, nalazile na sceni. Libreto, inspirisan otkrićima u polju fizike i budističkim tekstovima o patnji, obezbedio je raslojenost “priče”, često prisutnu u savremenim operskim delima. Ne bi se moglo reći da u ovoj operi postoji konzistentna ‘priča’ koju je moguće ispratiti. Literarni tekst koji je u libretu korišćen je višeznačan, nenarativan i otkriva likove čiji postupci i dijalozi zapravo ne utiču u velikoj meri jedni na druge. Muzika je ispratila pomenuto raslojavanje – kretala se u strukturama koje su objedinile povremeno evociranje minimalističke repetitivnosti sa harmonijama rane muzike i neočekivanim disonantnim kretanjima koja su bila potencirana izuzetnim vokalnim umećem kompozitorke (u ulozi Lije Hajer). Iako debitanti u ovakvoj vrsti muzike, domaći izvo|ači su ostvarili visoke interpretativne domete. Dan nakon izvo|enja, razgovarali smo sa kompozitorkom u cilju rasvetljavanja njenog opusa i novih mogućnosti opere.

Da li biste mogli da opisete svoja ranija dela, da date uvid u svoj opus do sada?

Kada sam pocela da pisem muziku bila sam dete. Pisala sam je na kursevima, i to dela za glasove. Dok sam studirala na koledžu komponovala sam dosta džez muzike, mnogo kabaretskih pesama i sličnih stvari koje potiču iz te vrste tradicije. Tek kada sam izašla iz škole počela sam da pišem krupnije forme. Tada sam otkrila da mi veće forme “leže”. Sve do 1996. godine muzika koju sam pisala je u velikoj meri bila zasnovana na kontrapunktu, bila je veoma gusta. Volela sam da se igram sa stvarima poput kanona i pasakalja. Volela sam strukture, arhitektonske stvari i još uvek sam njima fascinirana. Me|utim, sa odre|ene tačke gledišta, otprilike 1996-97. godine, takva vrsta modela je postala frustrirajuća za mene i  pomislila sam da je ono što mome radu nedostaje osećaj za vreme umesto osećaja za prostor. Stoga sam otpočela da radim sa većim oblicima i nekim opažljivijim elementima poput onih koje ste mogli da čujete protekle večeri.

Kakvo je Vase iskustvo sa muzičko – scenskim delima?

Radila sam sa Erikom Enom sedam godina i tokom rada sa njime sam prolazila kroz sve ove promene. Kada sam ga upoznala otkrila sam da je njegovo pisanje veoma inspirativno za mene. Dok sam čitala njegova dela imala sam utisak kao da se prisećam muzike, a ne kao da je pišem. Nikada ranije nisam imala takvo iskustvo. I, na neki način, razlog mog pisanja muzike za muzičko-teatarsko delo nije bio taj da sam bila privučena pisanjem muzike za teatar. Po sredi su bile dve stvari: Jedna je ta što sam ja pevačica i što sam sudelovala u mnogim muzičko scenskim delima kao što je na primer “Ajnštajn na plaži” Filipa Glasa i dela slična tome. Znači, imala sam mnogo dodira sa formom iznutra, znala sam mnogo o tome iz ugla izvo|ača. Ali, tako|e i zbog Erika – zato što volim saradnju sa njime i volim kako njegov rad utiče na moj rad. A, činjenica da je on pisac me uvlači u formu...

Kakve su bile teme Vaših ranijih muzičko-scenskih dela?

Kada smo prvi put počeli da sara|ujemo to je bilo na opsežnoj operi koja još uvek nije završena i nikada do sada nije čuta. Zove se Vireo što je latinska reč. Ona je o tinejdžerki, vidovitoj četrnaestogodišnjakinji. Opera se prostire tokom čitavog milenijuma. Me|utim ta devojka ostari samo godinu dana iako je zapravo prošlo hiljadu godina. Ljudi koje ona susreće tumače njene vizije sa stanovišta opstvenih diskursa. Tako, ona sreće doktora koji misli da je ona histerična, susreće sveštenika koji smatra da je posednuta ili da je svetica. Najzad, biva bačena u zatvor i otkriva da joj se tamo svi|a jer voli da bude sama. To je veoma interesantna i živopisna priča. To je bilo prvo delo.

Napustili smo to delo i poceli da radimo na drugom koje je bilo producirano u San Francisku i zove se Phrenic Crush. To je medicinski termin iz tretmana za tuberkulozu. To je bilo delo koje smo uradili u San Francisku proučavajući ljude u okviru društva. Bili smo u San Francisku  u zoni Tenderloin – zoni onih koji žive bez privilegija. Razgovarali smo sa ljudima koji žive u klinikama za tuberkulozu već dcenijama. Postoji čitava subkultura otu|enih koji žive sa bolešću godinama. Napisali smo ovo delo i ono je na neki način kao Boemi ili Traviata  - tuberkulozna opera uživo. Saznajete o ženi koja ima mnogo muževa, ali svi oni umiru pre prve bračne noći jer ona ima tuberkulozu koju im prenosi. Oni umiru, a ona nastavlja da živi. To je tema u Erikovom delu. Neki likovi stare sporije od drugih, i svi oni imaju nešto zajedničko.

Kako takve teme utiču na muziku? Rekli ste da Vireo opera prolazi kroz vreme. Da li to ima na neki način veze sa muzikom?

Mislim da ima. Sve ima veze sa time. Strukture koje ste čuli protekle noći u kojima sa poigravam sa iskustvom vremena koje prolazi i u kome se kondenzuju neki tekstovi, kao npr. onaj o vremenu ili o dečaku. Ti tekstovi se odvijaju veoma brzo. Ceo tekst koji je Erik napisao zapravo zauzima u realnom vremenu šest do sedam minuta. Reči se “razvlače” i muzičke strukture se šire do eksponencijalnih dužina. Smatram, bilo da to znam ili ne, da je to, nesvesno, u direktnoj vezi sa njegovom upotrebom vremena i narativnih struktura. To i jeste ono za šta su opere – da nam omoguće da doživljavamao prolazak vremena drugačiji od onog kako ga doživljavamo u svakodnevnom životu.

Šta za Vas znači žanr opere?

U operi strukture, vremenske strukture su muzički konstruisane i predvi|ene su da budu narativne. Me|utim, nisam sigurna da to čini operu, ali je svakako to jedan od značajnih pravaca u kojima bi opera trebalo da ide.

U Vašoj operi je bilo dva svirača – violine i violončela i četiri pevača. Sve se odvijalo van operske kuće – u sali koja nije “operska”. Zašto je to opera?

To je opera stoga što su tenzije i opuštanja u delu muzički angažovane. Dakle, to nije komad sa muzikom jer muzika nije tu da obezbedi kompletan narativni oblik. Kao što znate, u pozorištu je muzika često korišćena da obezbedi odgovarajuće raspoloženje, da napravi zastoj. Mislim da je ovo opera jer su tenzije i zastoji zapravo muzički. Ne kažem da pri tome Erikov jezik služi muzici. Nije to tek obrnuto. Mislim da je to opera jer su te dve stvari više intimne i više jednake.

Recite nešto više o operi koju smo gledali sinoć. Predstavite nam to delo.

Delo se zove”Dvojno svojstvo materije” i to je bila prezentacija predstave u nastajanju. Nadamo se da će, kada bude završeno biti dugo 70-80 minuta. Libreto ima samo osam strana. Radili smo na tom zanimljivom uodnošavanju. U operi Vireo libreto je dug 45 strana, a delo je trajalo dva i po sata. Znači, odnos izme|u muzike i teksta je dramatično promenjen. Protekle noći smo prikazali oko dvadeset pet minuta iz “Dvojnog svojstva materije” u nekoj vrsti koncertnog izvo|enja. Delo je podstaknuto Erikovim i mojim čitanjima tekstova vezanih za fiziku. U fizici su se dogodila uzbudljiva otkrića poslednjih godina. Ta otkrića su dokazala da su neke od Ajnštajnovih teorija pogrešne. Bila sam veoma sumnjičava u pogledu toga da li izvesne teorije fizike mogu biti dokazane. Ali, dokazane su i to je ponovo novost! To je stvorilo oštar dijalog izme|u fizičara u teoriji polja i onih u kvantum teoriji. Možda deluje kao ‘suva’ stvar, ali to je trenutno veoma strastvena debata. Ukoliko pročitate spise o tim otkrićima, naićićete u njima na niz divnih metafora – na sub atomskom nivou – način na koji fotoni utiču jedni na druge i slično. Filozofska dramatizacija tih otkrića je zapravo proširena na emocionalnom nivou. Dakle, Erik je stvorio likove čiji me|usobni odnosi i odnosi prema sopstvenim životima su strukturno zasnovani na zakonima fizike i povezani sa novim otkrićima o kojima sam čitala. Jezik referira prema poetici fizike. Ja sam u muzici tako|e pokušala da uradim nešto slično, ali ne direktno. Nisam nalazila načine koji bi omogućili npr. da note zvuče kao fotoni, ali postoji atmosfera misterije vezana za ta otkrića u fizici. Želela sam da publika oseti misteriju.

Kako biste opisali odnose koji postoje izme|u muzike, teatarskih elemenata i teksta libreta. Da li su oni uslovljeni jedni drugima?

Sinoć nismo imali mnogo pokreta. Ali, mislim da će delo i kada bude bilo završeno biti vizuelno statično. To je delo o stvaranju prostora – iako sam upravo rekla da je vremensko, a ne prostorno. Dramatski, Erik smatra da ono nije predvi|eno da bude linearno saopštavanje priče. Postoji dosta zajedničkog pevanja, ali likovi se ne upuštaju u me|usobne odnose iako je ono što govore u vezi jedno sa drugim. Smatram da je jedna od stvari koju bi trebalo pomenuti i to da će instrumentalisti – bez obzira na to gde će opera biti finalno producirana - biti na sceni, a ne u orkestarskoj rupi. To ima veze sa teatrom pravljenja muzike. Potekla sam iz okruženja kamerne muzike i koncerta. Veliki deo moje ostale muzike čine simfonijska i kamerna dela. Oduvek sam smatrala da je gledanje koncerta kamerne muzike veoma teatralno, vrlo vizuelno zadovoljavajuće. To je vrsta dinamike za kojom se traga, čula sam to i na konferenciji ovde. Muzičari to rade po prirodi stvari, njima je to potrebno jer im je neophodno da jedni sa drugima razmenjuju informacije da bi odsvirali delo. Jedna od stvari koje sam želela da postavim u ovom delu je vezana za to što smo u pozorištu i često u klasičnoj operi primorani da se pretvaramo da orkestri nisu tu. Tu je plod mašte likova i slično. Nikada ne vidite da neko nešto radi. Likovi izgledaju kao da nije predvi|eno da slušaju ostale i da se uklope jedni sa drugima. Erik i ja želimo da obrnemo tu situaciju. Želimo da dovedemo svirače na scenu. Koristili smo improvizaciju sa muzičarima iz Novog Sada, a pre toga je samo violinistkinja improvizovala. Pokušavamo da prona|emo delovanje koje će ohrabriti tu interakciju, neće je sakrivati. Smatram to važnim delom dela, bez obzira na to gde će ono na kraju biti postavljeno i kakve će biti produkcijske vrednosti. To je jedna od mogućnosti opere koja ukazuje na put kojim bi opera trebalo da se kreće.

Kakvo je VaŠe iskustvo sa omuzikaljivanjem teksta na srpskom jeziku? Mislim da je ovo prva američka opera u kojoj postoji deo teksta na srpskom.

Pošto smo radili sa srpskim muzičarima, imali smo prevodioca – Svetlanu Urošević. Ona je trebalo da prevodi razgovore sa muzičarima, ali ispostavilo se da je fascinirana Erikovim tekstovima i počeli smo da razmišljamo o načinima njenog većeg angažmana. Završilo je time što smo je angažovali u delu – postala je narator. Prevela je gotovo čitav Erikov libreto, što je začu|ujuće. Jer, njegov je zik je veoma poetičan i teško razumljiv i onima kojima je engleski maternji jezik.. Pošto sam imala srpske izvo|ače i zahtevala sam od njih da pevaju na mom jeziku, odlučila sam i da od sebe zatražim da pevam na njihovom jeziku. Na srpskom pevam u delu opere, u momentu kada svi prestaju da sviraju. Sem pevanja teksta na srpskom se ništa ne dešava. To smo sačuvali za kraj, kao neku vrstu završnice. To je plod razvoja naše saradnje. Napisala sam i  novu pesmu za jednu od pevačica na srpskom jeziku. Nisam počinjala sa pisanjem dok nisam imala prevod. Dakle to nije bila melodija koja je već postojala sa engleskim tekstom, pa su samo reči zamenjene onima na srpskom jeziku – ona je zaista napisana prema srpskim rečima. Uz pomoć Svetlane sam znala značenje svake reči. Melodija jezika je uticala na moj ritmički i melodijski jezik. Sigurna sam da nikada ne bih napisala takvu pesmu na engleskom. To je bilo začu|ujuće, ali i veoma teško da se uradi. Tako smo predstavili obostrano poštovanje koje je neophodno kada radite nešto zahtevno za kratko vreme. Mislim da je to bio značajan gest. U operi se i očekuje jedna vrsta internacionalnosti. Dakle, uzeti deo naše opere i prevesti ga sa jezika koji znamo na jezik koji ne znamo i zahtevati od nas samih da radimo na tom jeziku za jedno kratko vreme, to veoma menja delo.

Kako opisujete stil Vaše muzike? Probajte da ga definišete.

To je teško. Govoriću uopšteno. Sada imam trideset i jednu godinu i postoje kompozitori moje generacije kojima tek sada počinju da se izvode dela. U USA postoji generacija ispred nas, generacija koja je stilski bila zaokupljena unošenjem popularne muzike u koncertnu muziku. Izgledalo je kao da su sa modernizmom koji se odigravao pre toga svi bili primorani da se pretvaraju da nisu slušali nikakvu drugačiju muziku i da pišu potpuno intelektualnu muziku koja je bila separatisana. Dakle, dogodila se reakcija protiv toga. I imala je svu strast reakcije protiv nečega. Dakle, postoji generacija kompozitora koja je bila pod uticajem ljudi kao što je Filip Glas, oni su postminimalisti, bili su pod uticajem i Luisa Andriesena. Ti ljudi su sada mentori ljudima moje generacije.

Kao pevačica sam radila dosta sa minimalističkom muzikom. Izvodila sam dosta savremenog operskog repertoara generacije postminimalističkih kompozitora. Smatram da je naša generacija manje zaokupljena reakcijom protiv akademije. To ne znači da je moja muzika sada nužno više akademska, samo smatram da sam stilski manje zaokupljena nalaženjem reakcije na nešto, jer granice su već probijene. Dakle, sada postoji mnogo slobode. Dobra stvar je to što više niste primorani da oformljujete iskaze o tome da li je vaša muzika moderna ili postmoderna...Jer, postoji toliko mnogo stilova koji su dostupni, prihvaćeni, vidljivi. Na neki način to je i zbunjujuće. Postoji velika strastvenost koju ljudi ispoljavaju kada reaguju protiv nečega, neki od najsnažnijih pokreta kao muzika Filipa Glasa, neke od najinovativnijih muzika su nastale kao reakcija na nešto što je bio jak pokret pre toga. Smatram da je izazov za nas mlade kompozitore da napravimo snažne izraze od tako različitih muzičkih izvora.

Pre no što ću svesno uzimati stvari od popularnih stilova ili akademskih stilova, pokušaću da to učinim manje svesnim procesom. Pokušaću da budem fascinirana nečim, a da ne znam tačno odakle to stilski dolazi. U mom stilu se trudim da ne učininm prepoznatljivim prisustvo različitih stilova u okviru njega, prisustvo različitih uticaja. Ono u šta verujem u svom radu jeste da ne treba koristiti stil kao element, kao sadržaj. Ne znam kakv stil će moja muzika poprimiti i zato je to teško pitanje.

Ipak, čini mi se da smo sinoć u delu imali prilike da čujemo nekakve reference – neke harmonije autora rane muzike, poput Žoskena de Prea?

To je tačno. Ja sam tako|e pevala mnogo rane muzike – Baha, Žoskena de Prea. Upravo sam završila jednu kompoziciju – kompoziciju za šest glasova i traku. Na traci su nasnimljeni glasovi, ponekad izmenjeni do neprepoznatljivosti. Sva muzika koja je nasnimljena na traci nije moja, to je muzika iz različitih perioda istorije, uglavnom pre Mocarta. I Žosken je bio jedan od kompozitora koji su tu bili korišćeni. Koristim stvari kao modele za ono što mislim da je povezano sa emocionalnim pravcem kojim u tom momentu želim da se krećem. To verovatno ima veze i sa pojedinačnom istorijom svakog izvo|ača i kompozitora. Sve što ste odslušali ostaje negde zabeleženo i kasnije se pojavljuje. Me|utim, uvek se trudim da ne budem odvučena suviše u jednom pravcu. To radim i sa mojim časovima kompozicije. Kada radim na novom delu, uvek imam časove sa više og jedne osobe.Ja sam zapravo osoba koja potpada pod utiske, a harizma jakih ideja je važna, ali tako|e i veoma snažna i zbog toga joj treba pristupiti pažljivo.

Način Vaše interpretcije tako|e unekoliko podseća na načine izvo|enja rane muzike.

Glasovi rane muzike su uvek bili glasovi bez velikog vibrata. Takvi lirski glasovi su uvek bili podjednako dostupni i ranoj muzici i minimalističkoj generaciji kompozitora. Mnogi pevači su sara|ivali sa Stivom Rajhom i Filipom Glasom i pevali pored toga ranu muziku. Dakle, to su isti ljudi. U jednom momentu sam postala nezadovoljna komponovanjem i izvo|enjem u okviru ograničenih ekspresivnih sredstava. Ovih dana radim na uvo|enju više ekspresivnih elemenata u delo. Mislim da moj glas i moja muzika nikada neće biti daleko od zvuka rane muzike, ali postoji i druga dimenzija koju želim da istražim, ekspresivnija. Želim da uspostavim ravnotežu izme|u te dve stvari.

Kažite nešto o Vašim budućim planovima.

Radim na gudačkom kvartetu koji će izvesti Gudački kvartet Majamija sledeće godine. Erik i ja ćemo nastaviti sa radom na ovom delu. Tako|e radim na delu koje će biti izvedeno u Sofiji u novembru u saradnji sa video umetnicom Sintijom Koks. – delo za moj glas i traku na kojoj je snimljen moj glas. Upravo sam završila nekoliko orkestarskih dela – delo za veliki ansambl koje će biti izvedeno na Pacifičkom festivalu u Japanu. Krećem se izme|u dela poput ovog koje smo čuli u kojima koristim sopstveni glas i komada za veće ansamble u kojima ne koristim glas. Upravo sam završila i jedno orkestarsko delo za decu, delo kratkih stavova. 

Recite nešto više o saradnji sa umetnicima iz Novog Sada

To je bilo iznenaćujuće iskustvo i iskustvo koje mi je donelo zadovoljstvo. Mi smo napisali kulturnom centru da su nam potrebna dva svirača i tri pevača. Kada sam došla, susreli smo se, nismo znali ništa jedni o drugima. Prvo je izgledalo da me|u nama postoji veoma velika razlika, jer rekli su da na Akademiji u Novom Sadu nikada nisu radili nešto poput ovoga. Njihovo školovanje je bilo zasnovano na proučavanju klasičnog operskog repertoara. Dakle, to nam je bilo zajedničko. Ali ovakva vrsta rada nije bilo nešto kroz šta su oni ranije prošli i morali smo da otpočnemo sa procesom učenja. Trebalo je pronaći način koji će služiti delu i iskoristiti njihove sposobnosti. Želela sam da to bude virtuoznao delo. U nekim slučajevima smo naišli na neotkrivene nadarenosti. Ispostavilo se da je Ivana koja je sa mnom pevala u duetu veoma nadarena za ovakvu vrstu rada. Imali smo veoma malo vremena za učenje. Obično nemam improvizacije u svojim kompozicijama. Kada smo improvizovali zajedno, mnogo smo naučili jedni o drugima. Tako smo komunicirali bez jezičke barijere. To nam je pomoglo u radu.  Na početku saradnje su mi rekli da je ova vrsta muzike veoma čudna za njih i da im se ne svi|a kako zvuči. Rekli su da ne zvuči kao stvari koje oni smatraju lepima. Rekla sam da je to u redu i da se nadam da ćemo do izvo|enja pronaći neke manje čudne stvari. Bila sam veoma dirnuta kada mi je Ivana nakon premijere rekla “Bila si u pravu, sada nam je mnogo manje čudna ta muzika”. Oni su u muzici uspeli da na|u stvari koje su lepe, a to nije moralo da se dogodi.

